dh-unibe/image-text_koenigsfelden-charters-post-1500 huggingface dataset:
In gottes namē amen. ✳ allen dien, ✳ die disen brief ansehent oder hoͤrent lesen, ✳ kûnd ich, Uͦlr̄ von Tenwile der junger, b̃ger
ze Arowe, ✳ daz ich han vˀkoͧfet ✳ un̄ gegeben in rechtes koͧfes namen ✳ hern ✳ Walth̄ vō Windesch, dem techan, ✳ un̄ Ruͦdol̄
vō Savenwile, ✳ burgˀ ze ✳ Brugge, ✳ zuͦ der erwirdigen frowē handen, ✳ Hedwigē, vō gottes gnaden ebtisschinon ✳ des
klosters ze Kûngsvelt, ✳ un̄ dem convente ✳ des selben gotzhus, Sant Claren ordens, ✳ min guͦt, gelegen ze Egliswile in dē
banne, ✳ siben stucke kernen geltz ✳ mis lidigē ✳ un̄ friien eigens, ✳ daz ✳ Uͦlr̄ vō Altwis buwet, ✳ un̄ drû stucke
kernē geltz mis eigens, ✳ daz ✳ Ruͦdol̄ am Burchwege buwet, ✳ un̄ minen herrē dien ✳ herzogen ✳ zinshaft ist umb̄ ✳ vûnf
schilinḡ jerglichs ✳ ze vogtrechte ✳ uber ✳ dû vorgenāden druͦ stucke, ✳ umb̄ sechs ✳ un̄ zweinzig ✳ marck silbers, ✳ des
ich ze minen noͤten ✳ un̄ dûrften ✳ bin gar ✳ un̄ ganzlich gewert, ✳ die selben zehen ✳ stucke kernē gelz ✳ ze besizzenne ✳
frilich ✳ un̄ ze niessenne ✳ ruͦwlich ✳ in allem dem rechte, ✳ als es mich ✳ vō minen vordren angerbet ist, ✳ an min un̄ allr
minr erben widersprache. un̄ bin ✳ oͧch des vorgenanden guͦtes des gnanden convenz rechter were ✳ vûr eigen ✳ un̄
vogteige, als da vorgeschriben stat, ✳ an allen dien stetten, ✳ da si werscheft bedurfen ✳ vō mir ✳ oder minen erben. ✳ un̄
enziehe mich willclich ✳ un̄ gerne ✳ an disem gegenwuͦrtigen briefe ✳ vûr mich ✳ un̄ min erben ✳ allr der vorder, ✳ ansprahe ✳ un̄
rechtunge, ✳ so ich ✳ oder dekeim min erbe ✳ jemer koͤnden oder moͤchten ✳ nach sitte ald gewonheit des landes ✳ an ✳ daz vorgenand ✳ guͦt gewinnen ✳ vor geislichem ✳ oder weltlichem gerichte. ✳ un̄ daz ✳ dir koͧf war ✳ un̄ stete belibe, ✳ so han ich gebettē
Chuͦnr̄, den schult̄, ✳ ✳ den ✳ rat ✳ un̄ min b̃ger gemeinlich vō Arowe, ✳ daz si ir stat ingesigel ✳ ze einer gezûgsami ✳ dis koͧfes
hant gehenckt ✳ an disen ✳ brief. ✳ wir, der schult̄, ✳ der rat ✳ un̄ dû gemeinde vorgenāde, ✳ wan dir koͧf vor uns beschach
un̄ mit urteilde gevertgot wart ✳ nach unser stat gewonheit un̄ rechte, ✳ mit allen ✳ dien gedingē, ✳ als da vor geschriben stat,
dur bette ✳ des vorgenandē ✳ Uͦlr̄, ✳ unsers burgˀs, ✳ han wir gehencket ✳ unser stat ingesigel ✳ ze einer gezûgsami ✳ dis koͧfes ✳ un̄
enkeinr werscheft anders sunderlich an disen brief. ✳ dis selben koͧfes ✳ un̄ vertgunge ✳ gezûge sint ✳ herr ✳ Johans, kylcherre
von Ombrechtzwile, ✳ herr ✳ Johans, ✳ schuͦlmeistˀ vō Werde, ✳ hˀr Peter, lûppriestˀ ze Endvel̄t, ✳ herr ✳ Wˀnh̄ ✳ von Wolon, ritter, ✳ Nyclaus
der Stieber, ✳ Uͦlr̄ Trutmā, ✳ Heinr̄, sin bruͦder, ✳ Wˀnh̄ von Seon, ✳ Ruͦdol̄ ✳ Rubi, ✳ Uͦlr̄ von Tenwile, min vetter, ✳ burgˀ ze Arowe,
Dietrich vō Lenzburg ✳ und ander erber lûte genuͦge. ✳ dirr ✳ brief wart geben ze Arowe, ✳ an sant ✳ Paulus bekerde
abende, ✳ so man vō gottes gebûrte zalte ✳ tusung ✳ drûhndert ✳ jar, ✳ dar nach in dem drizenden ✳ jare. ✳
Königsf. 28
Staatsarchiv
AARGAU
Egliswil
umb xiiij stuk kn̄ gelts
convent
ùbˀ Egliswile
wie das guͦtt zuͦ
Egliszwyl erkoùfft
ist an Kùngsfeld₎
convents br₎
Egliswile
K
✳ H 41